Tvrdí to miestoprísažne niekdajší generál SS Karl Friedrich Otto Wolff, ktorý bol v inkriminovanom čase vedúcim predstaviteľom SS a polície v Taliansku.
Podľa vlastných slov "dostal osobne od Hitlera príkaz uniesť" Sv. otca, ktorého "Führer" považoval za "odporcu národných socialistov a priateľa židov".
Niekdajší generál bol proti takémuto plánu a vec preto odkladal. Začiatkom mája 1944 mu však Adolf Hitler dal ultimátum, a to kvôli obavám, že by pápež mohol spolupracovať so spojencami. Wolff sa preto neodkladne usiloval o stretnutie so Sv. otcom, ktorého pri audiencii 10. mája, teda mesiac pred ústupom Nemcov z Ríma, informoval o Hitlerovom zámere.
Informoval o tom milánsky denník Avvenire.